A maugrat deth sòn aparent poder, dera sua intelligéncia, dera sua experiéncia e deth coneishement des òmes, Kutuzov, en tot tier en consideracion er infòrme de Bennigsen (qu‟ère facultat entà dirigir-se personauments ar Emperaire), er unanime desir des generaus, que, sivans se supausaue, ère tanben eth deth Sobeiran, atau coma es infòrmes des cosacs, ja non podec contier eth movement inevitable: ordenèc que se hesse çò qu‟eth consideraue qu‟ère inutil e perilhós, en tot benedíder eth hèt consumat.